Harvesterioperaatori võistluse juhend 2026

Võistlejate turvavarustus
Kõik võistlejad peavad kandma võistlusülesande sooritamise ajal turvavarustust (kiiver, kõrgnähtav helkurvest ja kindad, mis antakse võistlejatele kohapeal).
[bookmark: _GoBack]Enne võistluse algust loositakse igale võistlejale stardijärjekorra number. Võistlus viiakse läbi harvesteriga John Deere 1170G.
Võistluse kirjeldus
Igal võistlejal on enne harjutuste sooritamist aega masinat proovida ja masinaga tutvuda maksimaalselt 10 minutit.
Harvesterioperaatorite võistlus koosneb kolmest osast: harvesteri saeketi vahetus, 3 meetrisest notist pakkude lõikamine ja nendest pakkudest torni ladumine.

Enne võistlusülesande sooritamist on võistlejal võimalus paigutada harvesteri lõikepea sobivasse asendisse (kõrgus maast ja kaugus masinast), et sooritada turvaliselt harvesteri saeketi vahetus. Harvesteri masinakabiini sisenemisel ja väljumisel tuleb kasutada treppi ning kolmepunkti meetodit.

Võistluse alguses seisab harvester märgistatud alal. Võistleja seisab masina trepi kõrval, harvesteri mootor seisab ja arvuti on sisse lülitatud. Võistluse stardi annab kohtunik (selge käsklusega “Start“), aega võetakse kahe stopperiga.

Võistleja alustab võistlust saeketi vahetamisega (saekett ja vahetamiseks vajalikud tööriistad on lauale valmis pandud). Kinnaste kasutamine on ohutuse seisukohast kohustuslik!

Saeketi vahetamise järel istub võistleja masinasse ja käivitab mootori. Seejärel tõstab võistleja lõikepead kasutades maapinnal asetseva alusplaadi peale püstiasendisse 3 meetri pikkuse noti (diameetriga 30 – 40 cm). Notid asuvad märgistatud alal teiselpool masinat pikali asendis. Püstiasendisse tõstetud noti ülemisest osast lõikab võistleja kolm 70 cm kõrgust pakku, vältides noti üleskerkimist alusplaadilt. Olukorras, kus lõikamise ajal kukub nott alusplaadilt ümber, tõstab võistleja noti ennem järgmise paku lõikamist uuesti püsti asendisse. Nott peab pakku lõigates toetuma alusplaadile, ei tohi õhku kerkida!

Seejärel asetab võistleja iga paku teiselpool masinat asetsevale alusplaadile, ladudes kolmest pakust torni. Kui võistleja ajab torni ümber, tõstab võistleja harvesteri lõikepeaga paku/pakud ühekaupa uuesti püsti ja jätkab sooritust. Võistluse lõpuaeg fikseeritakse, kui võistleja on harvesteri lõikepeaga võtnud kinni notist, mis jäi alles pakkude lõikamisest.


Hindamine
Võistlejate paremusjärjestus selgitatakse ülesande sooritamiseks kulunud aja ja tehtud vigade eest arvestatud trahvisekundite liitmise teel.
Vigade eest lisatakse trahvisekundeid järgmiselt:
1. Pakkude lõikamise ajal noti alusplaadilt üles kergitamine iga korra eest lisab 60 trahvisekundit.
2. Pakkude kõrguse erinevus etteantud mõõdust (60cm) iga sentimeetri eest lisab 10 trahvisekundit.
3. Masinakabiini sisenemisel ja väljumisel ei kasutatud treppi ning kolmepunkti meetodit lisab 60 trahvisekundit.
4. Harvesteri saeketi vahetamisel vigastatud käsi lisab 60 trahvisekundit.

Kui mitmel võistlejal on sarnane koguaeg saab parema koha võistleja, kes sai vähem trahvisekundeid.

Igal võistlejal on võistluse sooritamiseks aega maksimaalselt 20 minutit. Kui võistleja ületab maksimaalset sooritusaega siis tema võistlus katkestatakse ning võistleja saab kirja diskvalifitseerimise.


Võistluse kohtunikud on Luua Metsanduskooli metsamasinaõppe üksuse õpetajad ja instruktorid.

